OSNOVNA ŠOLA VENCLJA PERKA, DOMŽALE  objavlja

RAZPIS ZA NAJEM ŠOLSKIH PROSTOROV 

OSNOVNE ŠOLE VENCLJA PERKA ZA ŠOLSKO LETO 2016/2017
1. Predmet razpisa so naslednji prostori, s katerimi razpolaga Osnovna šola Venclja Perka in sicer: 
· velika telovadnica v izmeri  720 m2 ,
· mala telovadnica v izmeri 134 m2 ,

· telovadnica za namizni tenis v izmeri 90 m2 ,
· gimnastična telovadnica v izmeri 109 m2.
2. Navedeni šolski prostori so na voljo:

· od ponedeljka do petka: od predvidoma 15. do 23. ure,

· ob pouka prostih dnevih – po dogovoru (sobote, nedelje, čas šolskih počitnic): od predvidoma 9. do 22. ure.
Najemnikom bodo termini dodeljeni za najem šolskih prostorov za šolsko leto 2016/2017.

V času, ko v šolskih prostorih potekajo šolska tekmovanja in prireditve, si Osnovna šola Venclja Perka pridržuje pravico, da najemniku v naprej odpove termin. 

Najemnina se bo zaračunala za vse termine, opredeljene v najemni pogodbi, ne glede na to, ali je najemnik prostor koristil ali ne (razen v primeru, ko šola odpove termin).
3. Prednost pri izbiri prostih terminov za najem šolskih prostorov bo določena po naslednjem vrstnem redu:

· izvajalci športnih in rekreativnih programov za otroke in mladino,

· izvajalci športnih in rekreativnih programov za odrasle,
· najemniki, ki bodo najeli prostore za obdobje od 1. 9. 2016 do 24. 6. 2017 oz. za najmanj 8 mesecev,
· redno plačevanje najemnine, če je vlagatelj že bil najemnik,
· poravnane finančne in druge obveznosti najkasneje do 1. 8. 2016.
4. Vloga za prijavo na razpis mora obvezno vsebovati podatke, ki jih določa obrazec VLOGA:

· naziv in naslov najemnika,

· priimek, ime, naslov, telefonsko številko in elektronski naslov odgovorne osebe,

· naziv in naslov prejemnika računov za najem šolskih prostorov,

· davčna številka,

· želeni termin, rezervni termin
· oblika rekreacije (vrsta/dejavnost),

· predvideno število udeležencev.

5. Rok za prijavo oziroma oddajo vlog je 30. 6. 2016. Vlogo lahko oddate osebno v pisarni tajništva Osnovne šole Venclja Perka, pošljete priporočeno na naslov Osnovna šola Venclja Perka, Ljubljanska cesta 58 a, 1230 Domžale, s pripisom »Razpis za najem šolskih prostorov«, ali po e pošti: os.vp-domzale@guest.arnes.si
Prijave po roku bodo upoštevane le, če razpisani šolski prostori ne bodo zasedeni v vseh razpisanih terminih.

6. O dodelitvi termina bodo kandidati obveščeni najkasneje do 1. 9. 2016.

7. Osnovna šola Venclja Perka bo z najemniki sklenila najemne pogodbe, v katerih bodo med drugim opredeljeni prostori najema, termin in čas najema, cena uporabe na uro najema. 
8. Morebitno oddajanje prostorov s strani najemnika drugemu najemniku (podnajem) ni dovoljeno in bo pomenilo takojšnjo prekinitev pogodbe.
9. Cene najema športnih površin so določene po sklepu župana.
	Šolski prostor
	Cena na uro z DDV (v EUR)

	Velika telovadnica (športna površina)
	17,34

	Mala telovadnica (športna površina)
	3,23

	Telovadnica za namizni tenis (športna površina)
	2,17

	Gimnastična telovadnica
	2,63


10. Najemniki, ki do 1. 8. 2016 ne bodo poravnali morebitnih neplačanih najemnin za prejšnje obdobje najema, ne bodo mogli začeti uporabljati prostorov, njihov termin pa bo oddan drugemu, ki mu najem zaradi zasedenosti ni bil odobren oziroma drugemu zainteresiranemu prosilcu.
Domžale, dne 22. 6. 2016
Ravnateljica: Petra Korošec
